stanford-oval/wikipedia huggingface dataset:
อแมนด้า นิโคลัส
ผลงาน > มิวสิควีดีโอ

เพลง รักฉันบ้างหรือเปล่า ศิลปิน วุฒินันท์ ภิรมย์ภักดี
เพลง ฝันไป...หรือเปล่า ศิลปิน คูณสามซูเปอร์แก๊งค์
เพลง น้อยใจ ศิลปิน ลิฟท์-ออย
เพลง ด้วยรักและปลาทู ศิลปิน มอส ปฏิภาณ ปฐวีกานต์
ผลงาน > โฆษณา

ถ่ายภาพยนตร์โฆษณาไอศครีม Speedy ของ Nestle Dairy Farm ร่วมกับ มะเหมี่ยว ศิลป์สิริ ประภาวงศ์, กิ๊ฟท์ กุศลิน โควหกุล และ แนน เรดบีท (พ.ศ. 2539)
โฆษณาโค้ก (พ.ศ. 2543-2544)
โฆษณาเฟรช & ดราย
โฆษณาคอตโต้
แหล่งข้อมูลอื่น

http://news.gmember.com/ เก็บถาวร 2013-07-29 ที่ เวย์แบ็กแมชชีน
อ้ายเหลือบ

| --- | --- |
ปกของ อ้ายเหลือบ ฉบับพิมพ์ครั้งที่ 1
ผู้ประพันธ์: เอเธล วอยนิช
ประเทศ: สหรัฐ
ภาษา: อังกฤษ
ประเภท: นิยาย
สำนักพิมพ์: H. Holt
วันที่พิมพ์: มิถุนายน ค.ศ. 1897
ชนิดสื่อ: พิมพ์เล่ม (ปกแข็งและอ่อน)
หน้า: 373 หน้า (ปกแข็งฉบับพิมพ์ครั้งที่ 1)
อ้ายเหลือบ (อังกฤษ: The Gadfly) เป็นนวนิยายที่ประพันธ์โดยเอเธล วอยนิช นักเขียนชาวอังกฤษเชื้อสายไอริช ตีพิมพ์ใน ค.ศ. 1897 (สหรัฐ ตีพิมพ์ในเดือนมิถุนายน บริเตนใหญ่ ตีพิมพ์ในเดือนกันยายนปีเดียวกัน) นิยายเล่าเรื่องราวในอิตาลีภายใต้การปกครองของออสเตรียในคริสต์ทศวรรษ 1840 ซึ่งเป็นช่วงเวลาแห่งการก่อกบฏและการลุกฮือที่สับสนวุ่นวาย เนื้อเรื่องเน้นที่ชีวิตของตัวละครเอกนามอาเธอร์ เบอร์ตัน เรื่องราวความสัมพันธ์อันน่าเศร้าระหว่างอาเธอร์และเจมมาผู้เป็นที่รักของเขา ซึ่งดำเนินเรื่องราวไปพร้อม ๆ กัน โดยเป็นเรื่องราวของความเชื่อ ความท้อแท้ การปฏิวัติ ความรัก และความกล้าหาญ
โครงเรื่อง

อ้ายเหลือบ เซ็ตฉากในช่วงการรวมชาติอิตาลี โดยเกี่ยวข้องกับวัฒนธรรมของการปฏิวัติและนักปฏิวัติเป็นหลัก อาเธอร์ สวมบทบาทเป็นฮีโรโรแมนติกที่น่าเศร้า ผู้ซึ่งโตเป็นผู้ใหญ่และกลับจากการถูกทอดทิ้งเพื่อค้นหาสภาพที่แท้จริงของตนในโลกและต่อสู้กับความอยุติธรรมของโลกปัจจุบัน ภูมิทัศน์ของอิตาลี โดยเฉพาะอย่างยิ่งเทือกเขาแอลป์ เป็นจุดสนใจของนิยายเล่มนี้ โดยมักจะบรรยายถึงทิวทัศน์ที่เขียวชอุ่มซึ่งถ่ายทอดความคิดและอารมณ์ของตัวละคร
แหล่งข้อมูลอื่น

อ้ายเหลือบ ที่ Standard Ebooks
The Gadfly ที่ โครงการกูเทนแบร์ก
The Gadfly หนังสือเสียงสาธารณสมบัติที่ LibriVox
เขตธุรกิจนานาชาติซงโด

| ซงโด 송도/松島 |
| --- | --- |
เขตธุรกิจนานาชาติ
เขตธุรกิจนานาชาติซงโด
สวนซงโดเซนทรอลพาร์ก
ซงโด
พิกัด: 37°23′06″N 126°38′42″E﻿ / ﻿37.38500°N 126.64500°E﻿ / 37.38500; 126.64500
ประเทศ:  เกาหลีใต้
ภูมิภาค: ซูโดกว็อน
มหานคร: อินช็อน
พื้นที่
 • ทั้งหมด: 53.4 ตร.กม. (20.6 ตร.ไมล์)
ประชากร (2020)
 • ทั้งหมด: 167,346 คน
เขตเวลา: UTC+9 (เวลากลางเกาหลี)
เขตธุรกิจนานาชาติซงโด (อังกฤษ: Songdo International Business District) หรือ ซงโดไอบีดี (Songdo IBD) เป็นสมาร์ตซิตี และ "เมืองเอกชน" ในประเทศเกาหลีใต้ สร้างขึ้นใหม่บนพื้นที่ 600 ha (1,500 เอเคอร์) ที่ได้มาจากการถมดินบริเวณริมน้ำของอินช็อน ราว 30 km (19 mi) ทางใต้ของโซล และเชื่อมต่อกับท่าอากาศยานนานาชาติอินช็อนด้วยทางหลวงยาว 12.3 km (7.6 mi) เส้นสะพานอินช็อน ซงโด, ย็อนจง และ ช็องนา รวมกันเป็นเขตการค้าเสรีอินช็อน
อาคารสำคัญในเขตของซงโดประกอบด้วยอาคารการค้าเอเชียตะวันออกเฉียงเหนือ, จีทาวเวอร์ และ อินช็อนทาวเวอร์ นอกจากนี้ยังมีโรงเรียน, โรงพยาบาล, อะพาร์ตเมนต์, อาคารสำนักงาน, ศูนย์วัฒนธรรม และสิ่งอำนวยความสะดวกต่าง ๆ เขตซงโดยังออกแบบโดยให้มีลักษณะที่ได้รับแรงบัลดาลใจมาจากเซ็นทรัลพาร์กในนครนิวยอร์ก และทางน้ำของเวนิส โครงการพัฒนานี้มีแผนพัฒนาในระยะเวลาสิบปี และคาดการณ์มูลค่าการลงทุนอยู่ที่มากกว่า 40 พันล้านดอลล่าร์ ถือเป็นหนึ่งในโครงการพัฒนาเขตนครที่แพงที่สุดของโลก
อาคารรวม 106 หลังบนพื้นที่ขนาด 22 ล้านตารางฟุต ภายใต้การรับรอง LEED ของคณะกรรมการอาคารสีเขียวสหรัฐ ทำให้ซงโดไอบีดีคิดเป็น 40% ของพื้นที่ที่ได้รับการรับรอง LEED ทั้งประเทศเกาหลีใต้ ข้อมูลในปี 2020 พบว่าซงโดมีประชากรแล้วมากกว่า 167,000 คน
ซงโดไอบีดีอยู่ภายใต้การถือครองหุ้นของเกลอินเทอร์เนชชั่นแนล ผู้ถือหุ้นหลัก ถือหุ้น 61%, ปอสโค ถือหุ้น 30%, และที่เหลือ 9% เป็นของ Morgan Stanley Real Estate แปลนของซงโดไอบีดีเป็นผลงานออกแบบโดย Kohn Pedersen Fox (KPF) สำนักงานนิวยอร์ก
รายการวาไรตี Running Man ของเกาหลีถ่ายทำที่ซงโดไอบีดีเป็นหลักในตอนที่ 68 และ 81 ถ่ายทำในปี 2011 และ 2012 ตามลำดับ นอกจากนี้ยังเป็นสถานที่ถ่ายทำมิวสิกวิดีโอเพลง "Gangnam Style" และ "Right Now" ของ Psy ด้วย ซงโดไอบีดียังเป็นหนึ่งในสถานที่ในวิดีโอเกมปี 2021 Battlefield 2042 ในแผนที่หลายผู้เล่นชื่อ Kaleidoscope
อเวนเจอร์ส (จักรวาลภาพยนตร์มาร์เวล)

| --- | --- |
ตราสัญลักษณ์ของอเวนเจอร์ส
จักรวาล: จักรวาลภาพยนตร์มาร์เวล
ประเภท: ซูเปอร์ฮีโร่
ปรากฎตัวครั้งแรก: ดิ อเวนเจอร์ส (2012)
ปรากฎตัวครั้งล่าสุด: อเวนเจอร์ส: เผด็จศึก (2019)
ก่อตั้ง: 2012
ปิดกิจการ: 2023
เป้าหมาย: ยุบทีม
ที่อยู่:   อเวนเจอร์สคอมพาวด์, Upstate New York  อเวนเจอร์สทาวเวอร์, นิวยอร์กซิตี้, รัฐนิวยอร์ก 
สถานที่ตั้ง: โลก
ผู้นำ:   สตีฟ โรเจอร์ส (2012, 2015–2016, 2018, 2023)  โทนี สตาร์ก (2016–2018)  นาตาชา โรมานอฟฟ์ (2018–2023) 
บุคคลสำคัญ: Team roster
เป้าหมาย: เพื่อปกป้องโลกจากภัยคุกคามระดับโลกที่ใกล้เข้ามา
หน่วยงานที่เกี่ยวข้อง:   S.H.I.E.L.D  Stark Industries  แอสการ์ด  World Security Council  รัฐบาลกลางสหรัฐ  สหประชาชาติ  วากานดา  Masters of the Mystic Arts  การ์เดียนส์ออฟเดอะกาแล็กซี่  ราเวเจอร์ส 
อเวนเจอร์ส (อังกฤษ: Avengers) เป็นทีมซูเปอร์ฮีโร่สมมุติและเป็นตัวละครเอกของแฟรนไชส์ภาพยนตร์จักรวาลภาพยนตร์มาร์เวล (MCU) โดยอิงจากทีมในชื่อเดียวกันของมาร์เวลคอมิกส์ที่สร้างโดยสแตน ลีและแจ็ก เคอร์บี ก่อตั้งโดย นิค ฟิวรี ผู้อำนวยการหน่วย S.H.I.E.L.D. ทีมนี้เป็นองค์กรที่ตั้งอยู่ในสหรัฐซึ่งประกอบด้วยบุคคลที่ได้รับการปรับปรุงและมีพรสวรรค์ซึ่งมุ่งมั่นที่จะปกป้องโลกจากภัยคุกคามที่หลากหลาย อเวนเจอร์สถูกบรรยายว่าเป็นปฏิบัติการในรัฐนิวยอร์ก เดิมปฏิบัติการจากอเวนเจอร์สทาวเวอร์ในมิดทาวน์แมนฮัตตันและต่อมาจากอเวนเจอร์สคอมพาวด์ใน Upstate New York แนวคิดของเวนเจอร์สปรากฏในฉากหลังเครดิตของภาพยนตร์เรื่อง ไอรอนแมน มหาประลัย คน เกราะ เหล็กซึ่งเป็นภาพยนตร์ MCU เรื่องแรก โดยนิค ฟิวรีเป็นผู้ริเริ่มความคิดตามที่วางแผนเอาไว้
แนวคิดนี้ได้รับการสำรวจเพิ่มเติมใน ไอรอนแมน 2 ด้วยการเปิดตัว นาตาชา โรมานอฟฟ์ ในที่สุดทีมก็ถูกก่อตั้งขึ้นในภาพยนตร์รูปแบบครอสโอเวอร์เรื่อง ดิ อเวนเจอร์ส ซึ่งตามมาด้วย อเวนเจอร์ส: มหาศึกอัลตรอนถล่มโลก, อเวนเจอร์ส: มหาสงครามล้างจักรวาล และ อเวนเจอร์ส: เผด็จศึก จากการสร้างซีรีส์ภาพยนตร์ทั้งสี่เรื่องได้สถาปนาเป็น MCU และกลายเป็นภาพยนตร์ชุดที่ทำรายได้สูงสุดตลอดกาลเป็นอันดับสี่ โดยแฟรนไชส์ MCU ทั้งหมดอยู่ในอันดับแรก จัดเรียงเป็นชุดของตัวละครหลักของ MCU เช่น ไอรอนแมน, กัปตันอเมริกา และ ธอร์ พวกเขาเป็นศูนย์กลางของอินฟินิตีซากาของ MCU และได้รับการยกย่องว่าเป็นส่วนสำคัญของแฟรนไชส์
การปรากฏตัวในภาพยนตร์

บทความหลัก: รายชื่อภาพยนตร์ในจักรวาลภาพยนตร์มาร์เวล
เหล่าอเวนเจอร์สมีบทบาทสำคัญใน อินฟินิตีซากา ของจักรวาลภาพยนตร์มาร์เวล โดยเป็นจุดสนใจในภาพยนตร์หลายเรื่อง เริ่มต้นด้วยภาพยนตร์ไลฟ์แอ็กชันเรื่อง ดิ อเวนเจอร์ส ในปี ค.ศ. 2012 และตามมาด้วยภาคต่อของ อเวนเจอร์ส: มหาศึกอัลตรอนถล่มโลก (2015), อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019) ซึ่งสองเรื่องหลังมีพื้นฐานมาจากโครงเรื่อง "ดิอินฟืนิตี้กวอนต์เลต" อเวนเจอร์สถูกนำเสนอในภาพยนตร์เรื่อง กัปตันอเมริกา: ศึกฮีโร่ระห่ำโลก (2016) ซึ่งอิงจากโครงเรื่อง "ซิวิลวอร์" พวกเขายังปรากฏตัวในฉากเครดิตกลางของเรื่อง กัปตัน มาร์เวล (ภาพยนตร์) (2019)
แหล่งข้อมูลอื่น

Avengers at the Marvel Cinematic Universe Wiki
Avengers ที่ Marvel Database, มาร์เวลคอมิกส์วิกิ
Avengers on Marvel.com
↑  As seen on the 'Protector Initiative' ในเรื่อง กัปตันมาร์เวล (2019).
อเวโลแอร์ไลน์

อเวโลแอร์ไลน์ (อังกฤษ: Avelo Airlines) เป็นสายการบินราคาประหยัดสัญชาติอเมริกัน ที่มีสำนักงานใหญ่ที่ฮิวสตัน รัฐเท็กซัส และมีฐานการบินที่ท่าอากาศยานฮอลีวูด–เบอร์แบงค์ ในรัฐแคลิฟอร์เนียและท่าอากาศยานทวีด–นิวเฮเวน ในรัฐคอนเนทิคัต
เที่ยวบินแรกของอเวโลได้เกิดขึ้นในวันที่ 28 เมษายน ค.ศ. 2021 จากฮอลีวูด-เบอร์แบงค์สู่แซนตาโรซา, แคลิฟอร์เนีย สายการบินได้รับใบอนุญาตการเดินอากาศภายในและภายนอกประเทศจากองค์การบริหารการบินแห่งชาติสหรัฐ (FAA)
ประวัติ > คาสิโนเอกซ์เพรสแอร์ไลน์

สายการบินก่อตั้งในชื่อ คาสิโนแอร์ไลน์ ในค.ศ. 1987 และเริ่มดำเนินงานในปี 1989 โดยใช้โบอิง 737-200 โดยให้บริการกับโรงแรมเรดไลอ้อนและคาสิโนในเอลโค้, รัฐเนวาดา คาสิโนเอกซ์เพรสมีฐานการบินที่ท่าอากาศยานเอลโค้เรจินัล ในปีค.ศ. 1994 คาสิโนเอกซ์เพรสเริ่มให้บริการเที่ยวบินสุดสัปดาห์ไปยังพอร์ตแลนด์, ออริกอน และ ซีแอตเทิล โดยใช้เครื่องบินแมคดอนเนลล์ ดักลาส เอ็มดี-80 คาสิโนเอกซ์เพรสยังดำเนินงานให้กับทาโฮแอร์ โดยใช้โบอิง 737-200 หนึ่งลำในการให้บริการเที่ยวบินจากท่าอากาศยานเซาท์เลคทาโฮไปยังท่าอากาศยานนานาชาติลอสแอนเจลิส และท่าอากาศยานนานาชาติแซนโฮเซ
ประวัติ > เอ็กซ์ตราแอร์เวย์

ในเวลาต่อมา คาสิโนเอกซ์เพรสแอร์ไลน์เริ่มปรับเปลี่ยนฐานลูกค้า เช่น ทีมนักกีฬา, เจ้าหน้าที่บริษัท, เจ้าหน้าที่รัฐ รวมถึงบริการแบบเช่าเหมาลำ สายการบินจึงไดเปลี่ยนชื่อเป็น เอ็กซ์ตราแอร์เวย์ ในเดือนธันวาคม ค.ศ. 2005 เพื่อให้มีความเกี่ยวข้องกับรูปแบบการดำเนินงานมากขึ้น
เอ็กซ์ตราแอร์เวย์ เปลี่ยนลวดลายเครื่องบินในปี 2015 เป็นลวดลายรูปแบบเครื่องบินเจ็ทเอ็กเซ็กคูทีฟ โดยแสดงแถบธงสีน้ำเงินและสีแดง
ประวัติ > อเวโลแอร์ไลน์

แอนดรูว์ เลวี อดีตประธานเจ้าหน้าที่ฝ่ายการเงินของยูไนเต็ดคอนติเนนตัลโฮลดิ้ง และอดีตประธานเจ้าหน้าที่ฝ่ายการเงินและปฎิบัติการของ อัลลิเจียนท์ แอร์ ได้เข้ามาบริหารเอ็กซ์ตราแอร์เวย์ในเดือนสิงหาคม ค.ศ. 2018 ด้วยเป้าหมายในการเปลี่ยนรูปแบบการดำเนินงานเป็นสายการบินต้นทุนต่ำ หลังจากนั้นเอ็กซ์ตราแอร์เวย์ ได้ขายเครื่องบินในฝูงส่วนใหญ่ให้แก่สวิฟต์แอร์ และเก็บโบอิง 737-400 ไว้หนึ่งลำ เพื่อรักษาใบอนุญาตทางการบินไว้ ในเดือนเมษายน ค.ศ. 2019 สายการบินได้เลือกโบอิง 737-800 เข้ามาประจำการในฝูงบิน จากการพักการบินของ 737 MAX
ในเดือนเมษายน ค.ศ. 2021 ได้มีการประกาศเปิดตัวสายการบินใหม่ภายใต้ชื่อ อเวโลแอร์ไลน์ และเริ่มขายตั๋วสำหรับเที่ยวบินจากฮอลีวูด-เบอร์แบงค์ โดยมีเที่ยวบินแรกในวันที่ 28 เมษายน 2021 จากฮอลีวูด-เบอร์แบงค์สู่แซนตาโรซา สายการบินเครือข่ายเส้นทางเริ่มต้นประกอบด้วยจุดหมายปลายทาง 11 แห่งโดยเริ่มให้บริการระหว่างวันที่ 28 เมษายน ถึง 20 พฤษภาคม 2021 โดยฝูงบินแรกจะประกอบด้วย เครื่องบินโบอิ้ง 737-800 จำนวน 3 ลำ และจะขยายเป็น 6 ลำภายในสิ้นปี 2021
หลังจากการเปิดตัวของสายการบินในปลายเดือนเมษายน อเวโลประกาศเมื่อวันที่ 6 พฤษภาคม 2021 ว่าจะเปิดฐานการบินใหม่ที่ท่าอากาศยานทวีด-นิวเฮเว่น ในรัฐคอนเนตทิคัตในช่วงไตรมาสที่สามของปี 2021 โดยจะใช้เครื่องบินโบอิง 737-700 มาประจำการที่ฐานการบินนี้
เมื่อวันที่ 6 มกราคม ค.ศ. 2022 อเวโลแอร์ไลน์ได้ระดมเงินเพิ่มอีก 42 ล้านเหรียญสหรัฐ การเสนอขายรอบที่สองนี้ทำให้ฐานเงินทุนของอเวโลแอร์ไลน์เพิ่มขึ้นเป็นกว่า 160 ล้านดอลลาร์
จุดหมายปลายทาง

ณ เดือนมกราคม ค.ศ. 2024 อเวโลแอร์ไลน์ให้บริการเที่ยวบินไปยังจุดหมายปลายทาง 44 แห่งในสหรัฐ
ฝูงบิน > ฝูงบินปัจจุบัน

ณ เดือนพฤาภาคม ค.ศ. 2024 อเวโลแอร์ไลน์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| โบอิง 737-700 | 7 | 1 | 147 |  |
| โบอิง 737-800 | 9 | 5 | 189 |  |
| รวม | 16 | 6 |  |  |
อเวโลแอร์ไลน์มีอายุฝูงบินเฉลี่ย 16.4 ปี
ฝูงบิน > ฝูงบินในอดีต

คาสิโนเอกซ์เพรสแอร์ไลน์ และ เอ็กซ์ตราแอร์เวย์ (สายการบินรุ่นเก่าของอเวโลแอร์ไลน์) เคยให้บริการเครื่องบินต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| โบอิง 737-200 | 7 | 1994 | 2005 | ให้บริการโดยคาสิโนเอกซ์เพรส |
| โบอิง 737-300 | 1 | 2010 | 2011 | โอนย้ายไปยัง ไอเอโรแอร์เวย์ |
| โบอิง 737-400 | 12 | 2006 | 2020 |  |
แหล่งข้อมูลอื่น

เว็บไซต์ทางการ
โบอิง 737-200 ของคาสิโนเอกซ์เพรสแอร์ไลน์ ในลวดลายของโรงแรมเรดไลอ้อนแอนด์อินน์
โบอิง 737-800 ของเอ็กซ์ตราแอร์เวย์ ขณะลงจอดที่ท่าอากาศยานสคิปโฮล
โบอิง 737-700 ขณะดำเนินเที่ยวบินไปยังฟอร์ตลอเดอร์เดล
โบอิง 737-800 ที่หลุมจอดภายในท่าอากาศยานฮอลีวูด–เบอร์แบงค์
เขตของประเทศดอมินีกา

เขต (อังกฤษ: parish) เป็นเขตการปกครองระดับแรกของประเทศดอมินีกา มีทั้งหมด 10 เขต เขตที่มีประชากรมากที่สุดคือเขตเซนต์จอร์จซึ่งเป็นที่ตั้งของโรโซ (เมืองหลักของเขตและเมืองหลวงของประเทศ) มีประชากร 21,241 คน และเขตที่มีประชากรน้อยที่สุดคือเขตเซนต์ปีเตอร์ มีประชากรเพียง 1,430 คน ส่วนเขตที่มีขนาดพื้นที่มากที่สุดคือเขตเซนต์แอนดรูว์ มีพื้นที่ 179.9 ตารางกิโลเมตร (69.5 ตารางไมล์) ในขณะที่เขตเซนต์ลู้กมีขนาดพื้นที่น้อยที่สุดเพียง 10.8 ตารางกิโลเมตร (4.2 ตารางไมล์)
รายชื่อ

| ชื่อเขต | เมืองหลัก | ประชากร ค> ศ. 2011 (คน) | พื้นที่ (ตร> กม.) |
| --- | --- | --- | --- |
| เซนต์จอร์จ | โรโซ | 21,241 | 56.2 |
| เซนต์จอห์น | พอร์ตสมัท | 6,561 | 59.1 |
| เซนต์โจเซฟ | เซนต์โจเซฟ | 5,637 | 118.4 |
| เซนต์เดวิด | คาสเซิลบรูซ | 6,043 | 125.8 |
| เซนต์ปีเตอร์ | กอลีโอ | 1,430 | 34.2 |
| เซนต์พอล | ปงกาเซ | 9,786 | 66.4 |
| เซนต์แพทริก | เบเรกัว | 7,622 | 86.7 |
| เซนต์มาร์ก | ซูฟรีแยร์ | 1,834 | 13.5 |
| เซนต์ลู้ก | ปวงต์มีแชล | 1,668 | 10.8 |
| เซนต์แอนดรูว์ | มารีโก | 9,471 | 179.9 |
ดูเพิ่ม

รายชื่อเมืองและหมู่บ้านในประเทศดอมินีกา
อีเอฟแอลคัพ ฤดูกาล 2023–24

| --- | --- |
คาราบาวคัพ, ลีกคัพ
ประเทศ: อังกฤษ เวลส์
วันที่แข่งขัน: 8 สิงหาคม ค.ศ. 2023 – 25 กุมภาพันธ์ ค.ศ. 2024
จำนวนทีม: 92
ชนะเลิศฤดูกาลที่แล้ว: แมนเชสเตอร์ยูไนเต็ด
ชนะเลิศ: ลิเวอร์พูล (สมัยที่ 10)
รองชนะเลิศ: เชลซี
จำนวนนัด: 93
จำนวนประตู: 322 (3.46 ประตูต่อนัด)
จำนวนผู้ชม: 1,472,810 (15,837 คนต่อนัด)
ผู้ทำประตูสูงสุด: มอร์แกน โรเจอร์ส (5 ประตู)
← 2022–23 2024–25 → 
อีเอฟแอลคัพ ฤดูกาล 2023–24 (อังกฤษ: 2023–24 EFL Cup) จะเป็นการแข่งขันอีเอฟแอลคัพฤดูกาลที่ 64 หรือคาราบาวคัพตามชื่อผู้สนับสนุน ซึ่งการแข่งขันจะเปิดรับสโมสรทั้งหมดที่เข้าแข่งขันในพรีเมียร์ลีกและอิงกลิชฟุตบอลลีก.
ผู้ชนะของการแข่งขันจะได้สิทธิ์สำหรับรอบเพลย์ออฟของ ยูฟ่ายูโรปาคอนเฟอเรนซ์ลีก ฤดูกาล 2024–25.
แมนเชสเตอร์ยูไนเต็ด เป็นทีมแชมป์เก่า แต่ถูกนิวคาสเซิลยูไนเต็ด ซึ่งพวกเขาเอาชนะได้ในนัดชิงชนะเลิศเมื่อฤดูกาลที่แล้ว เขี่ยตกรอบที่ 4
สโมสรที่เข้าแข่งขัน

สโมสรที่เข้าแข่งขันมีจำนวน 92 สโมสรจากพรีเมียร์ลีกและอิงกลิชฟุตบอลลีก ซึ่งเป็นลีกระดับที่ 1 ถึง 4 ในระบบลีกฟุตบอลอังกฤษ.
ในรอบแรก, สโมสรทั้งหมดจาก แชมเปียนชิป, ลีกวัน และ ลีกทู จะเข้าร่วม.
รอบต่อไปนี้, สโมสรใน พรีเมียร์ลีก ที่ไม่เกี่ยวข้องกับ แชมเปียนส์ลีก, ยูโรปาลีก, หรือ ยูโรปาคอนเฟอเรนซ์ลีก จะเข้าร่วม.
|  | สโมสรที่เข้าแข่งขันในรอบนี้ | สโมสรที่ผ่านเข้ามาจากรอบที่แล้ว | จำนวนนัด | วันที่หลัก |
| --- | --- | --- | --- | --- |
| รอบแรก (72 สโมสร) |  24 สโมสรจากอีเอฟแอลลีกทู  24 สโมสรจากอีเอฟแอลลีกวัน  24 สโมสรจากอีเอฟแอลแชมเปียนชิป |  N/A | 36 | w/c 7 สิงหาคม ค.ศ. 2023 |
| รอบที่สอง (48 สโมสร) |  12 สโมสรจากพรีเมียร์ลีก (ที่ไม่ได้แข่งขันในฟุตบอลถ้วยระดับทวีปยุโรป) |  24 สโมสรที่ชนะจากรอบสอง | 16 | w/c 28 สิงหาคม ค.ศ. 2023 |
| รอบที่สาม (32 สโมสร) |  8 สโมสรจากพรีเมียร์ลีก (ที่ไม่ได้แข่งขันในฟุตบอลถ้วยระดับทวีปยุโรป) |  24 สโมสรที่ชนะจากรอบที่สอง | 16 | w/c 26 กันยายน ค.ศ. 2023 |
| รอบที่สี่ (16 สโมสร) |  ไม่มีสโมสรเข้าร่วมในรอบที่สี่ |  16 สโมสรที่ชนะจากรอบที่สาม | 8 | w/c 30 ตุลาคม ค.ศ. 2023 |
| รอบก่อนรองชนะเลิศ (8 สโมสร) |  ไม่มีสโมสรเข้าร่วมในรอบก่อนรองชนะเลิศ |  8 สโมสรที่ชนะจากรอบที่สี่ | 4 | w/c 19 ธันวาคม ค.ศ. 2023 |
| รอบรองชนะเลิศ (4 สโมสร) |  ไม่มีสโมสรเข้าร่วมในรอบรองชนะเลิศ |  4 สโมสรที่ชนะจากรอบก่อนรองชนะเลิศ | 4 (สองนัด) | w/c 8 มกราคม ค.ศ. 2024 w/c 22 มกราคม ค.ศ. 2024 |
| รอบชิงชนะเลิศ (2 สโมสร) |  ไม่มีสโมสรเข้าร่วมในรอบชิงชนะเลิศ |  2 สโมสรที่ชนะจากรอบรองชนะเลิศ | 1 | วันอาทิตย์ที่ 25 กุมภาพันธ์ ค.ศ. 2024 |
รอบแรก

ทั้งหมด 72 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 24 ทีมจาก แชมเปียนชิป (ระดับ 2). การจับสลากแบ่งสายจะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.
รอบสอง

ทั้งหมด 48 สโมสรลงเล่นในรอบสอง: 36 ผู้ชนะจากรอบแรก, บวกกับ 12 สโมสร พรีเมียร์ลีก ผู้ที่ไม่ได้เข้าร่วมในการแข่งขันสโมสรยุโรป. การจับสลากสำหรับรอบนี้จะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.
รอบสี่

ทั้งหมด 16 ทีมที่จะลงเล่นในรอบที่สี่.
| 0 | 1 | 2 | 3 | 4 |
| --- | --- | --- | --- | --- |
| 31 ตุลาคม ค.ศ. 2023  | แมนส์ฟีลด์ทาวน์ (4) | 0–1 | พอร์ตเวล (3) | แมนส์ฟีลด์ |
| 19:45 GMT |  | รายงาน |  เดอไวน์  50' | สนามกีฬา: ฟีลด์ มิลล์ ผู้ชมในสนาม: 7,432 คน ผู้ตัดสิน: โทมัส บรามอลล์ |
| 0 | 1 | 2 | 3 | 4 |
| --- | --- | --- | --- | --- |
| 31 ตุลาคม ค.ศ. 2023  | เอ็กซิเตอร์ซิตี (3) | 2–3 | มิดเดิลส์เบรอ (2) | เอ็กซิเตอร์ |
| 19:45 GMT |  เทรวิตต์  13', 66' | รายงาน |  โรเจอร์ส  49'  ซิลเวรา  59'  ลัตเต ลัท  82' (ลูกโทษ) | สนามกีฬา: เซนต์เจมส์พาร์ก ผู้ชมในสนาม: 7,601 คน ผู้ตัดสิน: เกรแฮม สกอตต์ |
| 0 | 1 | 2 | 3 | 4 |
| --- | --- | --- | --- | --- |
| 1 พฤศจิกายน ค.ศ. 2023  | เวสต์แฮมยูไนเต็ด (1) | 3–1 | อาร์เซนอล (1) | สแตรตเฟิร์ด |
| 19:30 GMT |  ไวต์  16' (เข้าประตูตัวเอง)  คูดุส  50'  โบเวน  60' | รายงาน |  เออเดอโกร์  90+6' | สนามกีฬา: สนามกีฬาลอนดอน ผู้ชมในสนาม: 62,154 คน ผู้ตัดสิน: ไซมอน ฮูเปอร์ |
| 0 | 1 | 2 | 3 | 4 |
| --- | --- | --- | --- | --- |
| 1 พฤศจิกายน ค.ศ. 2023  | เอฟเวอร์ตัน (1) | 3–0 | เบิร์นลีย์ (1) | ลิเวอร์พูล |
| 19:45 GMT |  ทาร์คอฟสกี  13'  โอนานา  53'  ยัง  90+2' | รายงาน |  | สนามกีฬา: กูดิสันพาร์ก ผู้ชมในสนาม: 38,841 คน ผู้ตัดสิน: ไมเคิล ซาลิสบิวรี |
| 0 | 1 | 2 | 3 | 4 |
| --- | --- | --- | --- | --- |
| 1 พฤศจิกายน ค.ศ. 2023  | เชลซี (1) | 2–0 | แบล็กเบิร์นโรเวอส์ (2) | ฟูลัม |
| 19:45 GMT |  บาเดียชิล  30'  สเตอร์ลิง  59' | รายงาน |  | สนามกีฬา: สแตมฟอร์ดบริดจ์ ผู้ชมในสนาม: 39,548 คน ผู้ตัดสิน: ทิม โรบินสัน |
| 0 | 1 | 2 | 3 | 4 |
| --- | --- | --- | --- | --- |
| 1 พฤศจิกายน ค.ศ. 2023  | อิปสวิชทาวน์ (2) | 1–3 | ฟูลัม (1) | อิปสวิช |
| 19:45 GMT |  แบกกอตต์  79' | รายงาน |  วิลสัน  9'  มูนิซ  50'  แคร์นีย์  77' | สนามกีฬา: พอร์ตแมนโรด ผู้ชมในสนาม: 28,221 คน ผู้ตัดสิน: เลวิส สมิท |
| 0 | 1 | 2 | 3 | 4 |
| --- | --- | --- | --- | --- |
| 1 พฤศจิกายน ค.ศ. 2023  | บอร์นมัท (1) | 1–2 | ลิเวอร์พูล (1) | บอร์นมัท |
| 19:45 GMT |  ไกลเฟิร์ต  64' | รายงาน |  คักโป  31'  นุญเญซ  70' | สนามกีฬา: ดีนคอร์ต ผู้ชมในสนาม: 11,116 คน ผู้ตัดสิน: จอห์น บรุกส์ |
| 0 | 1 | 2 | 3 | 4 |
| --- | --- | --- | --- | --- |
| 1 พฤศจิกายน ค.ศ. 2023  | แมนเชสเตอร์ยูไนเต็ด (1) | 0–3 | นิวคาสเซิลยูไนเต็ด (1) | แทรฟฟอร์ด |
| 20:15 GMT |  | รายงาน |  อัลมิรอน  28'  ฮอลล์  36'  วิลล็อก  60' | สนามกีฬา: โอลด์แทรฟฟอร์ด ผู้ชมในสนาม: 72,484 คน ผู้ตัดสิน: โรเบิร์ต โจนส์ |
รอบก่อนรองชนะเลิศ

ทั้งหมดแปดทีมจะลงเล่นในรอบก่อนรองชนะเลิศ. ฝั่งจากลีกวัน พอร์ตเวล เป็นทีมที่มีอันดับต่ำที่สุดในการจับสลากซึ่งจัดขึ้นในวันที่ 1 พฤศจิกายน.
| 0 | 1 | 2 | 3 | 4 |
| --- | --- | --- | --- | --- |
| 19 ธันวาคม ค.ศ. 2023  | เอฟเวอร์ตัน (1) | 1–1  (6–7 ลูกโทษ) | ฟูลัม | ลิเวอร์พูล |
| 19:45 GMT |  เบโต  82' | รายงาน |  คีน  41' (เข้าประตูตัวเอง) | สนามกีฬา: กูดิสันพาร์ก ผู้ชมในสนาม: 38,715 คน ผู้ตัดสิน: เกรแฮม สกอตต์ |
|  | ยิงลูกโทษ | ยิงลูกโทษ | ยิงลูกโทษ |  |
|  |  เบโต   แมคนีล   คีน   ดันจูมา   โอนานา   ทาร์กอฟสกี   การ์เนอร์   แกย์  |  |   เปเรย์รา   แคร์นีย์   ปัลยีญา   เดคอร์โดวา-รีด   การ์ลุส วีนีซียุส   เตเต   โรบินสัน   อาดาราบิโอโย |  |
| 0 | 1 | 2 | 3 | 4 |
| --- | --- | --- | --- | --- |
| 19 ธันวาคม ค.ศ. 2023  | พอร์ตเวล (3) | 0–3 | มิดเดิลส์เบรอ (2) | สโตก-ออน-เทรนต์ |
| 19:45 GMT |  | รายงาน |  ฮาวสัน  11'  โรเจอร์ส  23'  ครุกส์  53' | สนามกีฬา: เวล พาร์ก ผู้ชมในสนาม: 12,006 คน ผู้ตัดสิน: ไมเคิล ซาลิสบิวรี |
| 0 | 1 | 2 | 3 | 4 |
| --- | --- | --- | --- | --- |
| 19 ธันวาคม ค.ศ. 2023  | เชลซี (1) | 1–1  (4–2 ลูกโทษ) | นิวคาสเซิลยูไนเต็ด (1) | ฟูลัม |
| 20:00 GMT |  มูดรึก  90+2' | รายงาน |  วิลสัน  16' | สนามกีฬา: สแตมฟอร์ดบริดจ์ ผู้ชมในสนาม: 38,058 คน ผู้ตัดสิน: จาร์เร็ด กิลเลตต์ |
|  | ยิงลูกโทษ | ยิงลูกโทษ | ยิงลูกโทษ |  |
|  |  พาลเมอร์   แกลลาเกอร์   อึนคุนคู   มูดรึก  |  |   วิลสัน   ทริปเปียร์   บรูนู กีมาไรส์   ริตชี |  |
| 0 | 1 | 2 | 3 | 4 |
| --- | --- | --- | --- | --- |
| 20 ธันวาคม ค.ศ. 2023  | ลิเวอร์พูล (1) | 5–1 | เวสต์แฮมยูไนเต็ด (1) | ลิเวอร์พูล |
| 20:00 GMT |  โซโบสลอยี  28'  โจนส์  56', 84'  คักโป  71'  เศาะลาห์  82' | รายงาน |  โบเวน  77' | สนามกีฬา: แอนฟีลด์ ผู้ชมในสนาม: 57,332 คน ผู้ตัดสิน: ทิม โรบินสัน |
รอบรองชนะเลิศ

ทั้งหมดสี่ทีมที่จะลงเล่นในรอบรองชนะเลิศ. ฝั่งจากแชมเปียนชิป มิดเดิลส์เบรอ เป็นทีมที่มีอันดับต่ำที่สุดในการจับสลาก, ซึ่งได้จัดขึ้นในวันที่ 20 ธันวาคม.
รอบรองชนะเลิศ > สรุปผลการแข่งขัน

| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| มิดเดิลส์เบรอ | 2–6 | เชลซี | 1–0 | 1–6  |
| ลิเวอร์พูล | 3–2 | ฟูลัม | 2–1 | 1–1 |
9 มกราคม ค.ศ. 2024
20:00 GMT
| มิดเดิลส์เบรอ (2) | 1–0 | เชลซี (1) |
| --- | --- | --- |
| แฮ็กนีย์  37' | รายงาน |  |
ผู้ชม: 32,097 คน
ผู้ตัดสิน: ซามูเอล แบร์รอตต์
23 มกราคม ค.ศ. 2024
20:00 GMT
| เชลซี (1) | 6–1 | มิดเดิลส์เบรอ (2) |
| --- | --- | --- |
|  ฮาวสัน  15' (เข้าประตูตัวเอง)  เฟร์นันเดซ  29'  ดิซาซี  36'  พาลเมอร์  42', 77'  มาดูเอเก  81' | รายงาน |  โรเจอร์ส  88' |
ผู้ชม: 37,754 คน
ผู้ตัดสิน: จอห์น บรุคส์
รวมผลสองนัด เชลซี ชนะ 6–2.
10 มกราคม ค.ศ. 2024
20:00 GMT
| ลิเวอร์พูล (1) | 2–1 | ฟูลัม (1) |
| --- | --- | --- |
|  โจนส์  68'  คักโป  71' | รายงาน |  วีลียัง  19' |
ผู้ชม: 56,724 คน
ผู้ตัดสิน: เดวิด คูต
24 มกราคม ค.ศ. 2024
20:00 GMT
| ฟูลัม (1) | 1–1 | ลิเวอร์พูล (1) |
| --- | --- | --- |
|  ดิยอป  76' | รายงาน |  ดิอัซ  11' |
ผู้ชม: 24,320 คน
ผู้ตัดสิน: ไซมอน ฮูเปอร์
รวมผลสองนัด ลิเวอร์พูล ชนะ 3–2.
รอบชิงชนะเลิศ

บทความหลัก: อีเอฟแอลคัพ 2024 นัดชิงชนะเลิศ
25 กุมภาพันธ์ ค.ศ. 2024
15:00 GMT
| เชลซี | 0–1 (ต่อเวลาพิเศษ) | ลิเวอร์พูล |
| --- | --- | --- |
|  | รายงาน |  ฟัน ไดก์  118' |
ผู้ชม: 88,868 คน
ผู้ตัดสิน: คริส คาวานาฟ (แมนเชสเตอร์)
อันดับผู้ทำประตู

| อันดับ | ผู้เล่น | สโมสร | ประตู |
| --- | --- | --- | --- |
| 1 |  มอร์แกน โรเจอร์ส | มิดเดิลส์เบรอ | 5 |
| 2 |  โกดี คักโป | ลิเวอร์พูล | 4 |
| 3 |  จอห์น บัคลีย์ | แบล็กเบิร์นโรเวอส์ | 3 |
| 3 |  เคลวิน อีฮิบฮาติออมฮัน | เรดิง | 3 |
| 3 |  คิออน เอเตเต | คาร์ดิฟฟ์ซิตี | 3 |
| 3 |  เจค การ์เร็ตต์ | แบล็กเบิร์นโรเวอส์ | 3 |
| 3 |  เคอร์ติส โจนส์ | ลิเวอร์พูล | 3 |
| 3 |  ฌ็อง-ฟิลิปป์ มาเตตา | คริสตัลพาเลซ | 3 |
| 3 |  เบน ไวเน | พลิมัทอาร์ไกล์ | 3 |
| 10 | 35 ผู้เล่น | 35 ผู้เล่น | 2 |
อ่างล้างบาป

อ่างล้างบาปที่มหาวิหารวอมส์ ประเทศเยอรมนี
อ่างล้างบาปสมัยกลาง จากเมือง Norrköping ประเทศสวีเดน
อ่างล้างบาป (อังกฤษ: baptismal font) คือภาชนะที่ใช้ทำพิธีบัพติศมาสำหรับเด็กและผู้ใหญ่
“พิธีบัพติศมา” ก็มีหลายแบบ -- พรมน้ำ รดน้ำ หรือจุ่มลงไปในน้ำทั้งตัว อย่างคำในภาษากรีกว่า βαπτιζω คำนี้แปลว่าดำลงไป แต่อ่างล้างบาปโดยทั่วไปจะเล็กเกินกว่าที่จะใช้วิธีนี้ได้นอกจากกับเด็กทารก
อ่างล้างบาปแบบพรมน้ำมนต์หรือรดน้ำมนต์

อ่างล้างบาปที่ใช้ในศีลศักดิ์สิทธิ์มักจะเป็นแบบที่ไม่ดำลงไปในน้ำแต่ใช้วิธี “พรมน้ำ” หรือ “รดน้ำ” ลงบนหัวของผู้ที่รับศีล ลักษณะของอ่างล้างบาปจะเป็นอ่างตั้งอยู่บนฐานที่สูงประมาณหนึ่งเมตรครึ่ง วัสดุที่ใช้ทำก็จะแตกต่างจากกันมาก อ่างอาจจะแกะจากหินอ่อน ไม้ หรือ โลหะ รูปทรงก็ต่างจากกันมากบางครั้งอาจจะเป็น  8 เหลี่ยมซึ่งเป็นสัญลักษณ์ของพระเป็นเจ้าสร้างจักรวาลใน 7 วันแรกและวันที่ 8 เป็นวันทำสุหนัต บางครั้งอาจจะเป็นสามเหลี่ยมเพื่อเป็นสัญลักษณ์ของพระตรีเอกภาพ คือ พระบิดา พระบุตร และพระวิญญาณบริสุทธิ์
อ่างล้างบาปมักจะวางไว้ใกล้ทางเข้าโบสถ์เพื่อเป็นการเตือนคริสต์ศาสนิกชนว่ากำลังเข้าสู่คริสต์ศาสนสถาน และพิธีบัพติศมาก็เป็นการยอมรับบุคคลนั้นเข้าสู่คริสตจักร ในสมัยกลางและสมัยฟื้นฟูศิลปวิทยาบางครั้งโบสถ์จะสร้างสิ่งก่อสร้างต่างหากจากตัวโบสถ์สำหรับการทำพิธีบัพติศมาโดยเฉพาะที่เรียกว่า “หอล้างบาป” (Baptistery) อย่างเช่นที่ มหาวิหารซีเอนา หรือมหาวิหารปาร์มา ที่ประเทศอิตาลี
ปริมาณน้ำในอ่างก็ต่างกันไปแต่ส่วนใหญ่จะจุประมาณหนึ่งหรือสองลิตร บางอ่างก็มีระบบปั๊มน้ำ หรือน้ำพุธรรมชาติเพื่อทำให้เหมือนน้ำไหลซึ่งเป็นการเตือนถึงความสำคัญของน้ำอันเป็นองค์ประกอบของพิธีบัพติศมา  สำหรับน้ำที่ใส่ในอ่างบางโบสถ์จะมีน้ำมนต์ แต่บางโบสถ์ก็ใช้น้ำธรรมดา โดยจะใช้เหยือกเงินที่เรียกว่า “Ewer” เทใส่อ่าง